направи соларен модул от пластов модул трябва да се извърши само една основна операция по комплектоване, т.е. да се прикачи алуминиева рамка и да се добави съединителна кутия. Ето защо пластовият соларен модул следва да декларира като соларен модул. Това означава, че поне част от китайските елементи, внесени в тайванските зони за свободна търговия и митнически складове, в действителност са били пластови соларни модули и е трябвало да бъдат декларирани като модули.
 (63)
 Както е посочено в съображение 55, износът на модули, първоначално с китайски произход, от тайванските ЗСТ, съставлява най-малко 24 % от общия тайвански износ на модули за ЕС. Модулите са крайният продукт и китайските модули не могат да се продават в Тайван; следователно единствената вероятна цел на вноса им в Тайван трябва да е била претоварване. Поради това Комисията стига до заключението, че голяма част от модулите, изпратени от КНР, трябва да е била претоварена през Тайван за Съюза.
 (64)
 Освен това през 2014 г. OLAF започна разследване във връзка с предполагаемо претоварване на соларни елементи и модули през Тайван. Посоченото разследване все още продължава.
 (65)
 Освен това по същото време органите на Тайван са провели разследвания във връзка с предполагаеми практики на заобикаляне и са стигнали до заключението, че няколко дружества, основно търговци, са извършвали измами чрез подправяне на произхода на соларните модули.
 (66)
 С оглед на гореизложеното извършването на претоварване на продукта, предмет на разследването, от Тайван се потвърждава.
 2.6. Липса на достатъчно основание или икономическа обосновка, различна от налагането на антидъмпинговото мито
 (67)
 Разследването не установи достатъчно основание или икономическа обосновка за операциите за претоварването освен желанието да се избегнат действащите мерки, наложени върху соларните елементи и модули с произход от КНР. Не бяха установени други елементи, освен митото, които да могат да се разглеждат като компенсация за разходите за претоварване или внос и реекспорт на кристални силициеви фотоволтаични елементи или модули, по-специално по отношение на транспортирането и повторното натоварване от КНР през Малайзия и Тайван.
 2.7. Доказателства за наличието на дъмпинг
 (68)
 На последно място, в съответствие с член 13, параграф 1 от основния регламент беше разгледан въпросът дали са налице доказателства за наличието на дъмпинг по отношение на нормалната стойност, определена преди това при първоначалното разследване за сходните продукти.
 (69)
 В първоначалния регламент нормалната стойност беше определена въз основа на цените в Индия, която в посоченото разследване беше определена като подходяща държава аналог за КНР. Счетено бе за целесъобразно да се използва нормалната стойност, определена по-рано в съответствие с член 13, параграф 1 от основния регламент.
 (70)
 Значителна част от износа от Малайзия и Тайван е бил извършен от неоказали съдействие износители или от оказали съдействие износители, които са предоставили подвеждаща информация. Поради тази причина с цел да се определят експортните цени от Малайзия и Тайван бе решено те да бъдат изчислени въз основа на средната експортна цена на соларните елементи и модули през ОП съгласно данните от базата данни по член 14, параграф 6 и данните в COMEXT.
 (71)
 В съответствие с член 2, параграф 11 и член 2, параграф 12